|  |
| --- |
| +\*xfs\*pvs\*lsu\*cvA\*xBj\*qkc\*oEa\*uiz\*ckc\*smw\*pBk\*-+\*yqw\*BjC\*yeg\*qyB\*yni\*krn\*vro\*wEv\*xlm\*jus\*zew\*-+\*eDs\*lyd\*lyd\*lyd\*lyd\*BuD\*ufy\*Awn\*djA\*vmy\*zfE\*-+\*ftw\*gDC\*CEB\*xsn\*mDi\*gwg\*qvA\*Ecc\*ksd\*nhk\*onA\*-+\*ftA\*uAt\*CjB\*gjv\*gjo\*knl\*zCr\*vDl\*skt\*qjc\*uws\*-+\*xjq\*jFA\*yvt\*rwt\*gci\*dvy\*okz\*dDs\*nps\*kzd\*uzq\*- |

|  |
| --- |
|  |

 

 **REPUBLIKA HRVATSKA**

**KRAPINSKO – ZAGORSKA ŽUPANIJA**

**ŽUPAN**

KLASA: 612-04/25-01/14

URBROJ: 2140-02-25-02

Krapina, 27. kolovoza 2025.

Na temelju članka 18., 19. i 20. Zakona o kulturnim vijećima i financiranju javnih potreba u kulturi („Narodne novine“, broj 83/22.), članka 4., 5. i 6. Odluke o osnivanju Kulturnog vijeća Krapinsko-zagorske županije („Službeni glasnik Krapinsko-zagorske županije“, broj 38/22.), te članka 32. i 61. Statuta Krapinsko-zagorske županije („Službeni glasnik Krapinsko-zagorske županije“, br. 13/01., 5/06., 14/09, 11/13., 13/18., 5/20., 10/21. i 15/21.-pročišćeni tekst), župan Krapinsko-zagorske županije objavljuje

**J A V N I P O Z I V**

**za predlaganje članova Kulturnog vijeća Krapinsko-zagorske županije**

**I.**

Pozivaju se ustanove u kulturi, umjetničke organizacije i udruge te druge pravne i fizičke osobe koje obavljaju djelatnost u području kulture i umjetnosti (dalje u tekstu: predlagatelj) da podnesu pisane i obrazložene prijedloge za izbor članova Kulturnog vijeća Krapinsko-zagorske županije (dalje: Kulturno vijeće) za svako pojedino područje djelovanja Kulturnog vijeća, kako slijedi:

1. za knjigu i nakladništvo,
2. za dramsku i plesnu umjetnost,
3. za glazbenu i glazbeno-scensku umjetnost,
4. za vizualne umjetnosti i interdisciplinarne i nove umjetničke i kulturne prakse,
5. međunarodnu kulturnu suradnju,
6. kulturno-umjetnički amaterizam,
7. djelatnost zaštite, očuvanja i održivog upravljanja kulturnom baštinom.

**II.**

Kulturno vijeće kao stručno savjetodavno tijelo osnovano je radi predlaganja ciljeva kulturne politike i mjera za njezino provođenje, ostvarivanja utjecaja kulturnih djelatnika i umjetnika na razvoj kulture i umjetnosti, a posebice za predlaganje kriterija i stručno vrednovanje programa i projekata u kulturi od interesa za Krapinsko-zagorsku županiju u sklopu Javnog poziva za financiranje javnih potreba u kulturi, za koje se sredstva osiguravaju u proračunu Krapinsko-zagorske županije. Također, kontinuirano prati i razmatra stanje u područjima kulturnog i umjetničkog stvaralaštva na području Krapinsko-zagorske županije, te daje stručna mišljenja i prijedloge za poticanje njihova razvitka i unapređivanja.

**III.**

Kulturno vijeće ima sedam (7) članova od kojih je jedan predsjednik Vijeća. Čine ga umjetnici, stručnjaci i kulturni djelatnici istaknuti u područjima umjetnosti i kulture.

Na temelju pristiglih prijedloga na Javni poziv za predlaganje članova Kulturnog vijeća Krapinsko-zagorske županije (dalje: Javni poziv), župan odlukom imenuje predsjednika i članove Kulturnog vijeća vodeći računa o njihovoj stručnosti i području djelovanja, odnosno da su svojim dosadašnjim stručnim i umjetničkim radom pokazali da mogu pridonijeti kvalitetnom ostvarivanju ciljeva zbog kojih je Kulturno vijeće i osnovano.

Članovi Kulturnog vijeća imenuju se na četiri godine, odnosno u okviru ovog Javnog poziva to obuhvaća vremensko razdoblje od 2026. do 2029. godine.

**IV.**

Pisani prijedlog za člana Kulturnog vijeća mora obavezno sadržavati sljedeće podatke i dokaze o ispunjavanju uvjeta iz ovog Javnog poziva:

* ime i prezime, adresa, broj telefona i e-mail adresa predložene osobe,
* obrazloženje profesionalne aktivnosti ili angažmana u područjima iz točke I. ovog Javnog poziva s popisom relevantnih radova/zaposlenja za područje za koje se predloženu osobu prijavljuje,
* životopis koji vlastoručno potpisuje predložena osoba.

Prijedlog mora biti ovjeren potpisom i pečatom (ako je primjenjivo) ovlaštene osobe za zastupanje predlagatelja. Predlagatelj može predložiti istu ili više osoba za jedno ili više područja iz točke I. ovog Javnog poziva, te to jasno navesti u obrazloženju.

**V.**

Prijedlozi za članove Kulturnog vijeća dostavljaju se **putem redovite pošte** **ili u elektroničkom obliku**, od dana objave Javnog poziva na mrežnoj stranici Krapinsko-zagorske županije **do zaključno s danom 30. rujna 2025. godine**.

Prijedlozi (ovjereni) se putem redovite pošte dostavljaju na adresu: Krapinsko-zagorska županija, Upravni odjel za obrazovanje, kulturu, šport i tehničku kulturu, Magistratska ulica 1, 49000 Krapina, s naznakom: „Prijava kandidata za člana Kulturnog vijeća Krapinsko-zagorske županije“.

Prijedlozi (ovjereni) se elektroničkim putem (u skeniranom obliku – PDF) dostavljaju na e-mail adresu: kultura@kzz.hr, s naznakom: „Prijava kandidata za člana Kulturnog vijeća Krapinsko-zagorske županije“.

Prijedlozi koji ne ispunjavaju uvjete Javnog poziva, kao i prijedlozi pristigli nakon krajnjeg roka za prijavu, neće se razmatrati.

**ŽUPAN**

**Željko Kolar**